 Jona 4  Ma nke ahụ wutere Jona nke ukwuu, iwe ya wee dị ọkụ.O wee kpekuo Jehova ekpere, sị: Ewoo, Jehova, ọ bụghị ihe a ka m nọ na-eche, mgbe m nọ nala m? Ọ bụ ya mere m ji gbagawa Tashish; nihi na m maara na ị bụ Chineke nke na-eme amara, onye na-eme ebere, onye na-adịghị ewe iwe ọsọ ọsọ, onye obiọma ya dị ukwuu, onye na-agbanwekwa obi ya wee ghara iweta ọdachi.Ugbu a, Jehova, biko, wepụ mkpụrụ obi m, nihi na ọ kaara m mma ịnwụ anwụ karịa na m dị ndụ.Jehova wee jụọ ya, sị: Iwe dị ọkụ ị na-ewe ò ziri ezi?Jona wee pụọ nobodo ahụ wee nọdụ ala nebe ọwụwa anyanwụ nke obodo ahụ; o wee wuoro onwe ya ụlọ ndò nebe ahụ, ka o wee nọrọ ọdụ na ndò ya ruo mgbe ọ ga-ahụ ihe ga-eme obodo ahụ.Jehova Chineke wee mee ka osisi ogiri ụgba pulite, ka o wee kpuchie Jona, iji bụụrụ isi ya ndò, ka o wee belata ahụhụ ya. Jona wee malite ịṅụrị ọṅụ nke ukwuu nihi osisi ogiri ụgba ahụ.Ma ezi Chineke mere ka ọtị pụta mgbe chi echi ya bọwara, ka o wee tagbuo osisi ogiri ụgba ahụ; o wee kpọnwụọ.O wee ruo na ozugbo anwụ wara, Chineke mekwara ka ifufe dị ọkụ nke si nebe ọwụwa anyanwụ fee, anwụ wee na-acha Jona nisi nke ukwuu, o wee malite ịtụbọ; o wee na-arịọ ka ya nwụọ, ọ nọkwa na-ekwu ọtụtụ ugboro, sị: Ọ kaara m mma ịnwụ anwụ karịa na m dị ndụ.Chineke wee jụọ Jona, sị: Iwe dị ọkụ ị na-ewe nihi osisi ogiri ụgba a ò ziri ezi?Ma Jehova sịrị: Gị onwe gị meteere osisi ogiri ụgba ebere, bụ nke ị na-adọgbughị onwe gị nọrụ maka ya ma ọ bụ mee ka o too, nke tokwara naanị notu abalị ma laa niyi dị ka naanị ihe toro notu abalị.Ọ bụ na mụ onwe m ekwesịghị imere Ninive bụ obodo ukwu ebere, bụ ebe e nwere ihe karịrị otu narị puku mmadụ na puku iri abụọ, bụ ndị na-amaghị ma ọlị ihe dị iche naka nri ha na aka ekpe ha, nagụnyeghị ọtụtụ anụ ụlọ? 